Tasekkurt tamaziɣt

Tasekkurt tamaziɣt neɣ Tasekkurt kan ( isem ussnan : Alectoris barbara ) d talmest n tsekrin yeṭṭafaren tawacult n tferdin .

tasnasileɣt

Tiddi n n wegḍiḍa-a tga gar n 33 ar 36 cm, talɣa n tfekka-as d tamezzayt (tamdewwrnt). Afraw-is d aras yakk d uzunɣid ma deg wadis-is d ačini. Tasekkurt tamaziɣt d agḍiḍ amagad acku mi ara ad isel i wmesli yfsusen kan ad yefferfer.

Asegdef

Tebennu igedfen deg tegnit yekkawen. Sin akin ad yessers gar n 15 ar 20 n tmellalin.

Tikeli

Aylal-a yezmer ad yegg aclag (ad yexdem taqeḍɛit) yettawin gar n 7 ar 100 n tsekrin deg tsemhuyt n tegrest . Afraw-is agtini (multicolor) iga-y-as asengel i gerrzen s waṭas.

Amyaraw

Tasemhuyt n umyaraw n tsekkurt d tin id yettilin seg tazwara n Yebrir ɣer taggara n Yunyu . Tawtemt tessrusay gar n 15 ar 20 n tmellalin, maca llant kra n tikwal anda tezmer tewtemt ad tessers alamma d 25 n tmellalin, sin akin ad tezdel fell-asen-t gar n 22 ar 24 n wussan mi ara ad ffɣen ikenzayen (ifeṛṛujen) yeggunin (tt-kalayen) yakk ɣef imawlan-nsen deg usečči. Seld sin n imalasen (snat n ssmanat), ttfɣen-d seg wegdef i wakken ad ksun yakk d imawlan-nsen.

Ideggan n tudert

Tasekkurt tamaziɣt d talmest n tsekrin yettidiren deg tmura n tmazɣa ayen is-yefkan isem-is. Seg Lezzayer (yakk d Tmurt n Iqbayliyen ) ar Umeṛṛuk d Tunes d Muriṭanya ar umalu n Miẓra d tigzirin Tiknariyin yeṭṭafaren tamurt n Spanya .

Asru

Tasekkurt deg yidles Aqbayli

Tasekkurt deg yidles Aqbayli d azamul n teẓlit (ccebaḥa) d tfessi.

Ẓeṛ daɣen